cyanic-selkie/wikianc huggingface dataset:
कवितावली
परिचय
'कवितावली' का काव्य-शिल्प मुक्तक काव्य का है,। उक्तियों की विलक्षणता,अनुप्रास की छटा, लयपूर्ण शब्दों की स्थापना कथा भाग के छ्न्दों में दर्शनीय है।, आगे रीति काल में यह काव्य शैली बहुत लोकप्रिय हुई और इस प्रकार तुलसीदास इस काव्य शैली के प्रथम कवियों में से ज्ञात होते हैं फिर भी उनकी 'कवितावली' के छंदो में पूरी प्रौढ़ता दिखाई पड़ती है।
कवितावली में बालरूप की झाँकी देखिये-
फतेहपुर तल्ला-सीला-२, यमकेश्वर तहसील
फतेहपुर तल्ला-सीला-२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
नगला नाथू गाँव, आगरा प्रखंड (आगरा)
नगला नाथू आगरा प्रखंड, आगरा, उत्तर प्रदेश स्थित एक गाँव है।
सूई
सूई कई कार्यों में प्रयुक्त होती है और कई प्रकार की होती है-
नैनना ब्राह्णण गाँव, आगरा प्रखंड (आगरा)
नैनना ब्राह्णण  आगरा प्रखंड, आगरा, उत्तर प्रदेश स्थित एक गाँव है।
मिट रॉमनी
मिट्ठू रोमनी (पूरा नाम विलार्ड मिट रोमनी) (जन्म 12 मार्च 1947) एक अमेरिकी व्यवसायी और राजनीतिज्ञ है। वह 2003 से 2007 तक मैसाचुसेट्स का 70वाँ राज्यपाल था। 2012 के राष्ट्रपति पद के नामांकन के लिए वह रिपब्लिकन पार्टी का एक उम्मीदवार है।
राजजुद्दीन अहमद
राजजुद्दीन अहमद (जन्म 2 सितंबर 1995) एक भारतीय क्रिकेटर हैं। उन्होंने 9 नवंबर 2017 को रणजी ट्रॉफी 2017-18 में असम के लिए प्रथम श्रेणी में पदार्पण किया। उन्होंने 8 जनवरी 2018 को 2017-18 जोनल टी 20 लीग में असम के लिए ट्वेंटी 20 में पदार्पण किया।
छीमी मटेला, कोश्याँकुटोली तहसील
छीमी मटेला, कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
ईजियाई सभ्यता
जो सभ्यता 12वीं सदी ई.पू. से पहले दोरियाई ग्रीकों के ग्रीस पर आक्रमण के पूर्व क्रीत और निकटवर्ती द्वीपों, ग्रीस की सागरवर्ती भूमि, उसके मिकीनी केंद्रीय प्रांतों तथा इतिहासप्रसिद्ध त्राय में विकसित हुई और फैली, उसे पुराविदों ने 'ईजियाई सभ्यता' (Aegean civilizations) नाम दिया है। पुरातात्विक अनुसंधानों और खुदाइयों से क्रीत, मिकीनी और लघुएशिया के त्राय नगर में जिन खंडहरों के दर्शन हुए हैं वे मिस्री, सुमेरी और सैंधव सभ्यता के समकालीन माने जाते हैं। वहाँ की सभ्यता उन्हीं सभ्यताओं की भाँति कांस्ययुगीन थी, लौहयुग की पूर्ववर्ती। इन सभी स्थानों में प्रासादों और भवनों के खंडहर मिले हैं। क्रीतीय सभ्यता का प्राचीनतम केंद्र और उस राज्य की राजधानी ग्रीस के दक्षिण के उस द्वीप के उत्तरी तट पर बसा क्नोसस था। क्नोसस के राजमहल के भग्नावशेष से प्रकट है कि उसमें समृद्धि का निवास था और उसमें भव्य भित्तिचित्रों से अलंकृत बड़े बड़े हाल और ऊपरी मंजिलों में जाने के लिए चक्करदार सोपानमार्ग (जीने) थे। स्नानागारों और अन्य कमरों में नल लगे थे जिनमें निरंतर जल प्रवाहित होता रहता था। यह सभ्यता अपने मिनोस उपाधिधारी राजाओं के नाम से 'मिनोई' या मिकीनी नगर से संबंधित होने के कारण मिकीनी भी कहलाती है।
आरम्भ
ईजियाई सभ्यता का आरंभ ई.पू. तृतीय सहस्राब्दी के आरंभ से संभवत: कुछ पूर्व ही हो चुका था और उसका अंत ई. पू. द्वितीय सहस्राब्दी के मध्य के लगभग हुआ। वैसे तो उस सभ्यता का आधार स्थानीय प्रस्तरयुगीन सभ्यता है, पर पुराविदों का अनुमान है कि उसके निर्माताओं का रक्त और भाषा का संबंध एक ओर तो पश्चिमी बास्कों से था, दूसरी ओर बर्बरों और प्राचीन मिस्रियों से। उनके मिस्रियों सरीखे कटिवसन तथा शेष भाग की नग्नता से पंड़ितों का अनुमान है कि वे संभवत: मिस्र से ही जाकर क्रीत द्वीप में बस गए थे। चित्राक्षरों में लिखे भ्रांत मिस्री नाविक के वृत्तांत से भी इस अनुमान की आंशिक पुष्टि होती है। क्रीत के उन प्राचीन निवासियों का उत्तर की यूरोपीय श्वेत जातियों से किसी प्रकार का रक्तसंबंध परिलक्षित नहीं होता। पहले ईजियाइयों ने शुद्ध धातु, ताँबे, आदि का उपयोग किया, फिर मिश्रित धातु काँसे का, जो ताँबे और टिन के मिश्रण से बनता था। यह टिन भारत से जाता था जहाँ उसके संस्कृत नाम 'बंग' से बंगाल प्रसिद्ध हुआ। वहीं से यह मिश्रित काँसा बाबुल और मिस्र भी गया था। ईजियाई सभ्यता में लिपि का भी प्रयोग होता था पर भारतीय सैंधव लिपि की ही भाँति वह भी अभी तक पढ़ी नहीं जा सकी है। वह पढ़ ली जाए तो उस सभ्यता का और भी गहरा रहस्य खुले।
इस सभ्यता के प्रकाशन का श्रेय पुरातात्विक विज्ञान के जनक श्लीमान और सर आर्थर ईवांस को है। श्लीमान ने होमर के महाकाव्य 'ईलियद' में वर्णित त्राय को खोद निकाला और उसके बाद ईवांस ने क्नोसस को खोदकर मिनोस के राजमहलों का उद्धार किया। सर आर्थर ने ईजियाई सभ्यता को नौ स्तरों में विभाजित किया है--प्राचीन मिनोई युग, मध्य मिनोई युग, उत्तर मिनोई युग। फिर उनमें से प्रत्येक के अपने अपने तीन तीन-प्रथम, द्वितीय और तृतीय -युग हैं। मिस्री सभ्यता के स्तरों से मिलान करके इस सभ्यता के युगों की उनसे समसामयिकता और भी पुष्ट कर ली गई है। लगता है, 1400 ई. पू. के लगभग इस महान्‌ और समृद्ध नागरिक सभ्यता का अंत हुआ जब ऐशियाई ग्रीकों के भीषण आक्रमणों और भूचाल ने मिलकर उसे मिटा दिया।
प्राचीन और मध्य मिनोई युगों में धातुओं का उपयोग प्रभूत मात्रा में हुआ। काँसे और ताँबे की ही कटारें और तलवारें बनती थीं। जीवन ऊँचे स्तर का था और बर्तन बनाने के लिए मिट्टी की जगह धातुएँ काम में लाई जाने लगी थीं। सोने और चाँदी के बर्तन भी खुदाइयों में मिले हैं। मिट्टी के बर्तन बनते अवश्य थे, परंतु उनकी काया अधिकतर धातु के बर्तनों की नकल में ही सिरजी जाती थी। मिट्टी के बर्तनों की कला स्वयं ऊँचे दर्जे की थी। ईजियाई द्वीपों में क्रीत ने सबसे पहले भांडों को चित्रित करना शुरू किया। दूसरी विशिष्ट प्रगति मिनोई युग के प्रथम चरण में हुई जिसमें विभिन्न प्रकार के भांड-भांडे बनने लगे। सुराहियाँ टोंटीदार या चोंचनुमा बनने लगीं, फिर उनमें अत्यंत आकर्षक दमखम दिए जाने लगे। फिर तो अगले प्राचीन युग में घुमावदार भांड़ों की बाढ़ सी आ गई।
यही युग त्राय नगर की दूसरी बस्ती का था, द्वितीय त्राय का। श्लीमान ने छह छह त्राय एक के नीचे एक लघुएशिया में खोद निकाले हैं। प्राचीन मिनोई सभ्यता के तृतीय चरण के समानांतर प्रमाण त्राय की खुदाइयों में मिले हैं। वहाँ भी बहुमूल्य धातुओं की बनी वस्तुएँ-सोने की पिन और जंजीरें, सोने चाँदी के बर्तन मिले हैं जिससे उन्हें पुराविदों ने 'प्रियम का खजाना' नाम उचित ही दिया है। वहाँ के बर्तनों में प्रधान काले रंग के और उलूकशीर्ष हैं। इसी प्रकार क्रीत और त्राय के नीचे के द्वीपों में भी उसी सभ्यता के बिखरे हुए चिह्न, कलात्मक बर्तन आदि मिले हैं। वहाँ भी शवसमाधियों की शैली प्रधान सभ्यता के अनुरूप है। क्रीती और इन द्वीपों की शवसमाधियों में दफनाई मूर्तियों की शैली प्राय: वही है जो मिस्री कब्रों की मूर्तियों की है।
प्राचीन मिनोई युग के अंतिम चरण की विशेषता पत्थर की कोरकर बनाई वस्तुओं में है। पत्थर में कढ़े हुए फूल और समुद्री जीवों के अभिप्राय तब की कला में विशेष प्रयुक्त हुए। इनके निर्माण में प्रधानत: संगमरमर या चूना मिट्टी का उपयोग हुआ है। जहाँ तक धातु के बर्तनों का प्रश्न है, लगता है, त्राय के सुनारों ने बाबुली धातुकर्म की नकल की थी। वही डिजाइनें बाद में पत्थर और मिट्टी के बर्तनों पर बनीं। मिस्र ने भी इसी शैली का कालांतर में उपयोग किया। बर्तनों का इतना आकर्षक निर्माण उस प्राचीन काल के दो आविष्कारों का विस्मयकारक परिणाम था। भांड कला के इतिहास में निश्चय उन आविष्कारों का असाधारण महत्त्व है। ये थे कुम्हार के आवाँ (भट्ठी) और चक्के या पहिए के आविष्कार। संभवत: इसका आविष्कार पूरब में हुआ, एलाम में, या भारत की सिंधु घाटी में, या दोनों में, शायद 4,000 ई.पू. से भी पहले। क्रीत और त्राय के जीवन में संभवत:उनका आयात प्राचीन मिनोई युग के अंतिम चरण में हुआ। चित्रलिपि से कुछ मिलती लिखावट क्रीत के ठीकरों पर खुदी हुई है। गीली मिट्टी में लिखावट प्राय: वैसे ही संपन्न हुई है जैसे बाबुल और सुमेर में हुआ करती थी, परंतु उनके तौर तेवर मिस्री लिखावट से मिलते जुलते हैं। अभी तक यह लिखावट पढ़ी नहीं जा सकी। वास्तु का आरंभ हो गया था। क्नोसस के महलों के पूर्ववर्ती पत्थर के मकानों के खंडहर उसी युग के हैं।
मिनोस राजाओं का राज्य
मिनोई राजाओं की राजधानी क्रीत के उत्तरी तट पर बसे क्नोसस में थी। मध्य मिनोई युग में मिनोस राजाओं ने प्राय: समूचे क्रीत और निकटवर्ती द्वीपों पर अधिकार कर लिया। फाइस्तस और आगिया त्रियादा के महल भी क्नोसस के राजाओं के ही बनवाए माने जाते हैं। लोकपरंपराओं और अनुश्रुतियों में फाइस्तस का वर्णन उपनिवेश के रूप में हुआ है।
क्नोसस के राजप्रासाद का निर्माण नवप्रस्तरयुगीन भग्नावशेषों के ऊपर हुआ है। क्नोसस के प्रासादों के भग्नावशेष क्रीत के उत्तरी तट पर कांदिया के आधुनिक नगर के निकट ही हैं। वहाँ के पश्चिमी प्रवेशद्वार की विशालता और फाइस्तस के गैलरीनुमा रंगप्रांगण, जो पत्थर के बने हैं, वास्तुकला की प्रगति में उस प्राचीन काल में एक आदर्श प्रस्तुत करते हैं। क्नोसस के उत्तरी और फाइस्तस के दक्षिणी राजमहल प्राय: एक ही समय बने थे। क्रीत के दक्षिणी तट पर फाइस्तस के महलों के खंडहर हैं और उनके पास ही आगिया त्रियादा के राजप्रासाद के भग्नावशेष भी हैं, यद्यपि वे बने उत्तर-मिनोई-युग में थे।
लगता है, क्नोसस के महल युगों तक बनते और आवश्यकतानुसार बदलते चले आए थे। राजाओं की बढ़ती हुई समृद्धि, कला की प्रगति और सुरुचि के परिष्कार के अनुकूल समय समय पर उनमें परिवर्तन होते गए। इस प्रकार के परिवर्तन कुछ मध्ययुग में भी हुए थे, परंतु पिछले युग में तो इन महलों के रूप ही बदल डाले गए। जिस रूप में उनके खंडहर आज पुराविदों के प्रयत्नों से प्रस्तुत हुए हैं उनसे प्रकट है कि इन महलों में असाधारण बड़े बड़े हाल थे, घुमावदार सोपानमार्ग थे, ढलान पर उतरनेवाले लंबे कक्ष थे और बाहरी प्रासाद से संलग्न भवन थे-और फिर दूर, क्रीती सभ्यता का नागरिक विस्तार पश्चिम के पर्वतों के ऊपर तक चला गया था। प्रधान राजप्रासाद अपनी उच्चस्तरीय जीवनसुविधाओं के साथ अत्यंत आधुनिक लगता है। उन सुविधाओं का एक प्रधान अंग उनकी गंदे जल की नालियाँ हैं। मिस्री फराऊनों और पेरिक्लीज़कालीन एथेंस के कोई मकान उसके जोड़ के न थे। हाँ, यदि प्रासादनिर्माण की शालीनता में इसका कोई पराभव कर सकता है तो वे निनेवे के असुरबनिपाल के सचित्र प्रासाद हैं। फिर भी दोनों में काफी अंतर है। जहाँ असुरबनिपाल के महल सूने हैं और ठंडे तथा जाड़ों के लिए असुविधाजनक लगते हैं वहाँ मिनोई राजप्रासाद गरम और आरामदेह हैं और उनकी चित्रित दीवारों से लगता है कि उनमें भरापूरा जीवन लहरें मारता था। उनके भित्तिचित्रों से प्रकट है कि क्नोसस के महलों के भीतर राजा का दरबार भरा रहता था और उसमें नर और नारी परिचारकों की संख्या बड़ी थी। राजा और उसके दरबारी सभी प्रसन्न और जीवन को निर्बध भोगते हुए चित्रित हुए हैं। चित्रों की आकृतियाँ अनेक बार कठोर और निश्छंद रूढ़िगत सी हो गई हैं, कुछ भोंडी भी हैं, परंतु उनकी रेखाएँ बड़ी सबल हैं। उनके खाके निश्चय असाधारण कलावंतों ने खींचे होंगे। भित्तिचित्रों से प्रमाणित है कि दरबार के आमोदप्रमोदों में नारियाँ उसी स्वच्छंदता से भाग लेती थीं जैसे पुरुष। नर और नारी दोनों समान अधिकार से सामाजिक जीवन में भाग लेते थे और प्रतीत तो ऐसा होता है कि राजमहल और समाज के जीवन में नारी का ही प्रभुत्व अधिक था। इसमें संदेह नहीं कि उस प्राचीन जगत्‌ में क्रीत की सभ्यता ने जितने अधिकार नारी को दिए, पुरुष का समवर्ती जो स्थान उसे दिया वह तब के जीवन में कहीं और संभव न था।
जीवन सुखी, आमोदमय और प्रसन्न था। लोग नर-पशु-युद्ध देखते और उनमें भाग लेते थे। परंतु उनके पास संभवत: रक्षा के साधन कम थे, कम से कम कवच खुदाइयों में नहीं मिला है। तलवार का उपयोग वे निश्चय करते थे।
आमोद के जीवन में स्वाभाविक ही धर्म की कठोर रूढ़ियाँ समाज को आतंकित नहीं कर पातीं और मिनोई समाज में भी उनका अभाव था। परंतु उनके देवता थे, यद्यपि उनको स्पष्टत: पहचान पाना कठिन है। फिर भी यह स्पष्टत: कहा जा सकता है कि लोगों का विश्वास वृक्षों, चट्टानों, नदियों आदि से संबंधित देवताओं में था और कम से कम एक विशिष्ट सर्पदेवी की मातृपूजा वे अवश्य करते थे। इस प्रकार की मातृदेवी की आकृतियाँ जो सर्प धारण करती हैं वहाँ चित्रित मिली हैं।
महलों के भित्तिचित्रों से तो प्रकट ही है कि चित्रकला विशेष रूप से कलावंतों द्वारा विकसित हुई थी और उनमें रंगों का प्राधान्य एक तकनीक का आभास भी देता है। पत्थर को कोरकर मूर्ति बनाने अथवा उसकी पृष्ठभूमि से उभारकर दृश्य लिखने की कला ने नि:संदेह एशियाई देशों के अनुपात में प्रश्रय नहीं पाया था और उनकी उपलब्धि अत्यंत न्यून संख्या में हुई है। आगिया त्रियादा से मिले कुछ उत्कीर्ण दृश्य निश्चय ऐसे हैं जिनकी प्रशंसा किए बिना आज का कलापारखी भी न रह सकेगा।
अंतिम युग
पिछले युगों में ईजियाई सभ्यता के निर्माताओं ने राजनीतिक दृष्टि से अनेक सफल प्रयत्न किए। आसपास के समुद्रों और द्वीपों पर उन्होंने अपना साम्राज्य फैलाया और प्रमाणत: उनका वह साम्राज्य ग्रीस और लघुएशिया (अनातोलिया) पर भी फैला जहाँ उन्होंने मिकीनी, त्राय आदि नगरों के चतुर्दिक अपने उपनिवेश बनाए। परंतु संभवत: साम्राज्यनिर्माण उनके बूते का न था और उन्होंने उस प्रयत्न में अपने आपको ही नष्ट कर दिया। यह सही है कि ग्रीस के स्थल भाग पर उनका अधिकार हो जाने से उनकी आय बढ़ गई पर उपनिवेशों की सँभाल स्वयं बड़े श्रम का कार्य था, जिसका निर्वाह कर सकना उनके लिए संभव न हुआ। परिणामत: जब बाहर से आक्रमणकारी आए तब आमोदप्रिय मिनोई नागरिक उनकी चोटों का सफल उत्तर न दे सके और उन्हें आत्मसमर्पण करना पड़ा। परंतु विजेताओं को यह निष्क्रिय आत्मसमर्पण स्वीकार न था और उन्होंने उसे नष्ट करके ही दम लिया।
यह कहना कठिन है कि ये आक्रमणकारी कौन थे। इस संबंध में विद्वानों के अनेक मत हैं। कुछ उन्हें मूल ग्रीक मानते हैं, कुछ एशियाई, कुछ दोरियाई, कुछ खत्ती, कुछ अनातोलिया के निवासी। पंरतु प्राय: सभी, कम से कम आंशिक रूप में, यह मानते हैं कि आक्रांता आर्य जाति के थे और संभवत: उत्तर से आए थे जो अपने मिनोई शत्रुओं को नष्ट कर उनकी ही बस्तियों में बस गए। नाश के कार्य में वे प्रधानत: प्रवीण थे क्योंकि उन्होंने एक ईटं दूसरी ईटं पर न रहने दी। आक्रांता धारावत्‌ एक के बाद एक आते गए और ग्रीक नगरों को ध्वस्त करते गए। फिर उन्होंने सागर लाँघ क्रीत के समृद्ध राजमहलों को लूटा जिनके ऐश्वर्य के कुछ प्रमाण उन्होंने उनके स्थलवर्ती उपनिवेशों में ही पा लिए थे। और इन्होंने वहाँ के आकर्षक जनप्रिय मुदित जीवन का अंत कर डाला। क्नोसस और फ़ाइस्तस के महलों में सदियों से समृद्धि संचित होती आई थी, रुचि की वस्तुएँ एकत्र होती आई थीं, उन सबको, आधार और आधेय के साथ, उन बर्बर आक्रांताओं ने अग्नि की लपटों में डाल भस्मसात्‌ कर दिया। सहस्राब्दियों क्रीत की वह ईजियाई सभ्यता समाधिस्थ पड़ी रही, जब तक 19वीं सदी में आर्थर ईवांस ने खोदकर उसे जगा न दिया।
होमरिक काव्य
होमर ने अपने ईलियद में जिस त्राय के युद्ध की कथा अमर कर दी है वह त्राय उसी मिनोई ईजियाई सभ्यता का एक उपनिवेश था, राजा प्रियम्‌ की राजधानी, जिसके राजकुमार पेरिस ने ईजियाई सभ्यता को नष्ट करनेवाले एकियाई वीरों में प्रधान अगामेम्नन के भाई मेनेलाउ की भार्या हेलेन को हर लिया था। होमर की उस कथा का लघुएशिया के उस ईजियाई उपनिवेश त्राय की नगरी के विध्वंस से सीधा संबंध है और उसकी ओर संकेत कर देना यहाँ अनुचित न होगा। उस त्राय नगरी को श्लीमान ने खोद निकाला है, एक के ऊपर एक बसी त्राय की छह नगरियों के भग्नावशेषों को, जिनमें से कम से कम सबसे निचली दो होमर की कथा की त्राय नगरी से पूर्व के हैं।
महाकवि होमर स्वयं संभवत: ई.पू. 9वीं सदी में हुआ था। उसके समय में अनंत एकियाई वीरगाथाएँ जातियों और जनों में प्रचलित थीं जिनको एकत्र कर एकरूपीय शृंखला में अपने मधुर गेय भावस्रोत के सहारे होमर ने बाँधा। ये गाथाएँ कम से कम तीन चार सौ वर्ष पुरानी तो उसके समय तक हो ही चुकी थीं। इन्हीं गाथाओं में संभवत: एकियाई जातियों का ग्रीस के ईजियाई उपनिवशों और स्वयं क्रीत के नगरों पर आक्रमण वर्णित था जिसका लाभ होमर को हुआ। कुछ आश्चर्य नहीं जो एकियाई जातियों ने ही ईजियाई सभ्यता का विनाश किया हो। परंतु एकियाई जातियों के बाद भी लगातार उत्तर से आनेवाली आर्य ग्रीक जातियों के आक्रमण ग्रीस पर होते रहे। उन जातियों में विशिष्ट दोरियाई जाति थी जिसने संभवत: 12वीं सदी ई.पू. में समूचे ग्रीस को लौहायुधों द्वारा जीत लिया और सभ्यता की उस प्राचीन भूमि पर, प्राचीन नगरों के भग्नावशेषों के आसपास और उसी प्रकार क्वाँरी भूमि पर भी, उनके नगर बसे जो प्राचीन ग्रीस के नगरराज्यों के रूप में प्रसिद्ध हुए और जिन्होंने पेरिक्लीज़ और सुकरात के संसार का निर्माण किया।
2-ब्यूटॉक्सीइथेनाल
2-ब्यूटॉक्सीइथेनाल एक कार्बनिक यौगिक है। । कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्त्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH4) सबसे छोटे अणुसूत्र का हाइड्रोकार्बन है। ईथेन (C2H6), प्रोपेन (C3H8) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्त्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार 2-ब्यूटॉक्सीइथेनाल को भी विभिन्न प्रयोगों में लिया जा सकता है।
काट्टाकाड़ा
काट्टाकाड़ा (Kattakada) भारत के केरल राज्य के तिरुवनन्तपुरम ज़िले में स्थित एक नगर है। यह नेय्याट्टिनकरा से 13 किमी पश्चिम में स्थित है।
पल्लिपाडु (कर्नूलु)
पल्लिपाडु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
लक्ष्‍मी नारायण बंसल
लक्ष्‍मी नारायण बंसल,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के आगरा जिले के 114 - फतेहाबादहाबद विधान सभा निर्वाचन क्षेत्र से कांग्रेस की ओर से चुनाव में भाग लिया।
ननपुर गाँव, आगरा प्रखंड (आगरा)
ननपुर आगरा प्रखंड, आगरा, उत्तर प्रदेश स्थित एक गाँव है।
ज्ञानपुर
ज्ञानपुर नामक कई नगर या गाँव हैं-
बैफ़िन द्वीप
बैफ़िन द्वीप (Baffin Island), जिसे स्थानीय इनुक्तितुत भाषा में क़िकिक़्तालुक (ᕿᑭᖅᑖᓗᒃ) कहा जाता है, कनाडा का सबसे बड़ा और विश्व का पाँचवा सबसे बड़ा द्वीप है। प्रशासनिक रूप से यह नूनावूत राज्यक्षेत्र का भाग है और उस क्षेत्र की राजधानी इक़ैलुइत (ᐃᖃᓗᐃᑦ) इसी द्वीप पर स्थित है। इसका क्षेत्रफल 5,07,451 वर्ग किमी है, जो लगभग भारत के उत्तर प्रदेश और मध्य प्रदेश राज्यों का मिलाकर क्षेत्रफल के बराबर है। इस द्वीप पर सन् 2007 में केवल 11,000 लोग रह रहे थे।
डुंग्री तल्ली-ढाई.४, थलीसैंण तहसील
डुंग्री तल्ली-ढाई.४, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
अफगान स्थानीय पुलिस
गठन
अफगान सरकार ने जुलाई 2010 में स्थानीय पुलिस की स्थापना के लिए कानून पारित किया और औपचारिक स्थापना उस वर्ष 16 अगस्त के राष्ट्रपति के आदेश के तहत हुई। 10,000 सदस्यों का प्रारंभिक लक्ष्य अफगान सरकार द्वारा निर्धारित किया गया था और अमेरिकी कांग्रेस 30,000 पुलिसकर्मियों के लिए धन उपलब्ध कराने के लिए सहमत हुई थी। इसे मूल रूप से दो और पांच साल के बीच संचालित करने की योजना थी। अगस्त 2011 तक 7,000 पुरुषों की भर्ती की गई थी। ISAF (मुख्य रूप से यूएस) बलों द्वारा प्रदान किए गए प्रशिक्षण के साथ स्थानीय ग्राम परिषदों द्वारा नामांकन और वीटिंग किया जाता है।   एएलपी सदस्य पुलिस जिला प्रमुख को रिपोर्ट करते हैं और आंतरिक मामलों के मंत्रालय के पुनर्विचार के तहत आते हैं।  एएलपी की स्थापना अमेरिकी जनरल डेविड पेट्रायस के समर्थन के साथ की गई थी लेकिन अफगान राष्ट्रपति हामिद करजई के कड़े विरोध के साथ।  यूएस कंबाइंड फोर्सेस स्पेशल ऑपरेशंस कंपोनेंट कमांड- अफगानिस्तान (CFSOCC-A) कार्यक्रम के अमेरिकी घटक का प्रबंधन करता है। एएलपी को गांव-स्तर पर सशस्त्र रक्षा बल के रूप में स्थापित किया गया था और इसमें पुलिस शक्तियां नहीं थीं। अफगान सुरक्षा बलों को रक्षात्मक भूमिका से मुक्त करने और उन्हें अफगानिस्तान से विदेशी सैन्य इकाइयों की वापसी के पहले आक्रामक अभियानों पर ध्यान केंद्रित करने की अनुमति देने का इरादा था। एएलपी अभ्यर्थियों को तीन सप्ताह का प्रशिक्षण प्राप्त होता है, जिनमें से कुछ अमेरिकी विशेष बलों के कर्मियों द्वारा दिए जाते हैं।   प्रशिक्षण में मुख्य रूप से सैन्य कौशल जैसे कि निशानदेही और आईईडी का पता लगाना शामिल है, लेकिन मानव अधिकारों, बल का सही उपयोग और अफगान संविधान भी शामिल है। एएलपी अधिकारियों के पास गिरफ्तारी की शक्तियां नहीं हैं, लेकिन राष्ट्रीय पुलिस को उन्हें सौंपने से पहले सीमित समय के लिए व्यक्तियों को हिरासत में ले सकते हैं। = सन्दर्भ =
मैनुएल उरीबे
मैनुएल उरीबे गर्ज़ा (११ जून १९६५ – २६ मई २०१४) मैक्सिको के नागरिक थे। वो दर्ज इतिहास के सबसे अधिकत्तम अवस्था में मोटापे की बिमारी से ग्रस्थ व्यक्ति थे। उनका नाम सन् २००६ में उरीबे का वज़न ५६० किलो था जिसके साथ ही उनका नाम दुनिया के सबसे मोटे व्यक्ति के तौर पर गिनीज़ बुक ऑफ वर्ल्ड रिकार्ड्स में दर्ज़ हो गया।
व्यक्तिगत जीवन
उनका जन्म ११ जून १९६५ में मैक्सिको में हुआ। वो बचपन से ही गोलमटोल बालक थे। लेकिन किशोरावस्था में उनका वजन ११५ किलोग्राम से कम था। उनका मोटापा मुख्यतः १९८८ में अमेरिका यात्रा के बाद बढ़ गई। वहाँ पर उनकी अधिक भोजन करने की आदत बढ़ गई और इसी आदत से उनका भार अनियंत्रित रूप से बढ़ने लग गया। सन् १९९२ के बाद उनका वजन में विस्फारण आरम्भ हो गया और वर्ष २००२ में वो इस अवस्था में पहुँच गये कि बिस्तर से उठना उनके लिए मुश्किल हो गया। उसके बाद उन्होंने अपनी प्रेमिका क्लाउडिया सोलिस से २६ अक्टूबर २००८ में विवाह किया। उनकी विवाह में खुद चलकर जाने की इच्छा थी। इसके लिए उन्होंने अपना वजन लगभग २५० किलोग्राम कम भी किया लेकिन बिस्तर से उठ नहीं पाये। वर्ष २००६ में उन्होंने मेक्सिको के राष्ट्रीय टेलीविजन चैनल पर मदद की गुहार लगाई जिसने उन्हें राष्ट्रीय स्तर पर रूचि का विषय बना। इसके बाद वहाँ की सरकार ने उरीबे के लिए विभिन्न चिकित्सक नियुक्त किये और उनकी सहायता से उन्होंने २००८ तक अपना वजन इतना कम कर लिया कि वो दुनिया के सबसे भारी आदमी नहीं रहे।
निधन
उरीबे को विभिन्न शारीरिक समस्याओं के कारण २ मई २०१४ को अस्पताल में भर्ती करवाया गया। २६ मई ४८ वर्ष की आयु में उनका निधन हो गया। निधन का कारण सार्वजनिक नहीं किया गया।
राजपूतानी (1946 फ़िल्म)
राजपूतानी 1946 में बनी हिन्दी भाषा की फिल्म है।
चिन्गुडी चड़चड़ी
चिन्गुडी चड़चड़ी एक उड़िया व्यंजन है।
कीलमपाड़ी
कीलमपाड़ी (Kilampadi) भारत के तमिल नाडु राज्य के ईरोड ज़िले में स्थित एक नगर है। यह कावेरी नदी के किनारे बसा हुआ है।
सर्व धर्म सम भाव
सर्व धर्म सम भाव हिंदू धर्म की एक अवधारणा है जिसके अनुसार सभी धर्मों द्वारा अनुसरण किए जाने वाले मार्ग भले ही अलग हो सकते हैं, किंतु उनका गंतव्य एक ही है।
इस अवधारणा को रामकृष्ण परमहंस और स्वामी विवेकानन्द के अतिरिक्त महात्मा गांधी ने भी अपनाया था। हालाँकि ऐसा माना जाता है कि इस विचार का उद्गम वेदों में है, इसका अविष्कार गांधीजी ने किया था। उन्होंने इसका उपयोग पहली बार सितम्बर १९३० में हिन्दुओं और मुसलमानों में एकता जगाने के लिए किया था, ताकि वे मिलकर ब्रिटिश राज का अंत कर सकें। यह भारतीय पंथनिरपेक्षता (Indian secularism) के प्रमुख सिद्धांतों में से एक है, जिसमें धर्म को सरकार एक-दूसरे से पूरी तरह अलग न करके सभी धर्मों को समान रूप से महत्त्व देने का प्रयास किया जाता है।
सर्व धर्म सम भाव को अति-रूढ़िवादी हिन्दुओं के एक छोटे-से हिस्से ने यह खारिज कर दिया है कि धार्मिक सार्वभौमिकता के चलते हिंदू धर्म की अपनी कई समृद्ध परंपराओं को खो दिया है।
ग्रीष्म ऋतु
ग्रीष्म ऋतु, वर्ष की छह ऋतुओं में से एक ऋतु है, जिसमें वातावरण का तापमान प्रायः उच्च रहता है।
साल की अन्य प्रमुख ऋतु हैं - शीत ऋतु, वर्षा ऋतु, वसन्त ऋतु, हेमंत ऋतु, शिशिर ऋतु।
भारत में यह अप्रैल से जुलाई तक होती है।
ज्येष्ठ और आषाढ के महीने ग्रीष्म ऋतु होती है। इन मासों में सूर्य की किरणें इतनी तेज होती हैं कि प्रातःकाल में भी उन्हें सहन करना सरल नहीं होता। सूर्य के पृथ्वी के निकट आ जाने से यह ऋतु उत्पन्न होती है। इस ऋतु मैं प्रायः भारत के सभी स्थानों का तापमान बढ़ जाता है। सामान्यतः गुजरात और राजस्थान मैं गर्म हवायें चलती है जिन्हें लू कहा जाता है।राजस्थान एक मरुस्थलीय इलाका है जहां तापमान सबसे अधिक होता है। तापमान ५० डिग्री सेल्सियस तक हो जाता है । इस ऋतु मैं वर्षा भी होती है। इस मौसम मैं कुछ खरीफ की फसलें बोई जाती है।
गर्मी से हमें लाभ भी बहुत हैं। यदि गर्मी अच्छी पड़ती है तो वर्षा भी खूब होती है। गर्मी के कारण ही अनाज पकता है और खाने योग्य बनता है। ग्रीष्म ऋतु में गर्मी के कारण विषैले कीटाणु नष्ट हो जाते हैं। इस ऋतु में आम, लीची आदि अनेक रसीले फल भी होते हैं। इनका स्वाद निराला होता है।
भारत में सामान्यतया 15 मार्च से 15 जून तक ग्रीष्म मानी जाती है। इस समय तक सूर्य भूमध्य रेखा से कर्क रेखा की ओर बढ़ता है, जिससे सम्पूर्ण देश में तापमान में वृद्धि होने लगती है। इस समय सूर्य के कर्क रेखा की ओर अग्रसर होने के साथ ही तापमान का अधिकतम बिन्दु भी क्रमशः दक्षिण से उत्तर की ओर बढ़ता जाता है और मई के अन्त में देश के उत्तरी-पश्चिमी भाग में यह 48 सें.गे. तक पहुँच जाता है। इस समय उत्तरी भारत अधिकतम तापमान तथा न्यूनतम वायुदाब के क्षेत्र में परिवर्तित होने लगता है। उत्तर-पश्चिमी भारत में स्थित थार मरुस्थल पर मिलने वाला न्यूनतम वायुदाब क्षेत्र बढ़कर सम्पूर्ण छोटा नागपुर पठार को भी आवृत कर लेता है, जिसके कारण स्थानीय एवं सागरीय आर्द्र हवाओं का परिसंचरण इस ओर प्रारम्भ हो जाता है और स्थानीय प्रबल तूफानों का जन्म होता है। मूसलाधर वर्षा एवं ओलों के गिरने यहाँ तीव्रगति वाले प्रचण्ड तूफान भी बन जाते हैं, जिनका कारण स्थलीय गर्म एवं शुष्क वायु का सागरीय आर्द्र वायु से मिलना है।
उत्तर पश्चिमी भारत के शुष्क भागों में इस समय चलने वाली गर्म एवं शुष्क हवाओं को 'लू' कहा जाता है। राजस्थान, पंजाब, हरियाणा तथा पश्चिमी उत्तर प्रदेश में प्रायः शाम के समय धूल भरी आँधियाँ आती है, जिनके कारण दृश्यता तक कम हो जाती है। धूल की प्रकृति एवं रंग के आधार पर इन्हें काली अथवा पीली आँधियां कहा जाता है। सामुद्रिक प्रभाव के कारण दक्षिण भारत में इन गर्म पवनों तथा आँधियों का अभाव पाया जाता है।
ग्रीष्म के फल
ग्रीष्म काल मे जंहा गर्मी बढ़ती वैसे ही उसे दूर करने के फल आने लगते हैं जिनके बीज मगज कहलाते हैं व मस्तिष्क को लाभ करते हैं।
तरबूज खरबूज खीरा ककडी ये ग्रीष्म के प्रभाव को कम करते हैं। फलों में आम होता है जिसकी बादाम नीलम दशहरी केसर तोतापुरी सफेदा चौसा अल्फांसो व अनेक कई प्रकार की किस्मे होती है। गर्मी में वैशाख मास को पवित्र मान स्नान का महत्त्व है ।
नौबाड़ी गाँव, आगरा प्रखंड (आगरा)
नौबाड़ी आगरा प्रखंड, आगरा, उत्तर प्रदेश स्थित एक गाँव है।
पसुपुल (कर्नूलु)
पसुपुल (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
रास्कल्स
रास्कल्स (Rascals) २०१२ में बनी हिन्दी फ़िल्म है जिसमें संजय दत्त, अजय देवगन, कंगना रानौत, अर्जुन रामपाल मुख्य भूमिका में है।
पीपली निगल्टी, गंगोलीहाट तहसील
पीपली निगल्टी, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
तालकटोरा
तालकटोरा जो कि जयपुर शहर में है। तालकटोरा के पास ही एक जगह है जिसे ब्रह्मपुरी के नाम से जाना जाता है । माना जाता है कि जयपुर शहर की नींव इसी ब्रह्मपुरी नामक स्थान से हुई । राजा जयसिंह के द्वारा बसाये इस शहर के कुछ जगह ब्राह्मण जाति के कुछ संतो को दान में दे दी थी। उसी के बाद इस स्थान को ब्रह्मपुरी के नाम से जाना जाता है ।
राजगीर पहाड़ियाँ
राजगीर पहाड़ियाँ (Rajgir Hills) बिहार राज्य के नालंदा ज़िले के राजगीर नगर के पास स्थित पहाड़ियाँ हैं। इनमें राजगीर को घेरने वाले पाँच पहाड़ो के नाम रत्नगिरी, विपलांचल, वैभगिरी, सोनगिरी और उदयगिरी हैं। यह एक महत्वपूर्ण हिन्दू, बौद्ध और जैन धार्मिक स्थल हैं।
यह पहाड़ियाँ 65 किमी तक चलने वाली दो कतारों में आयोजित हैं जो अपने सबसे ऊँचे बिन्दु में 388 मीटर छू लेती हैं, हालांकि अधिकांश पहाड़ 300 मीटर ऊँची हैं। इन दो पहाड़ श्रेणियों के बीच महाभारत, गौतम बुद्ध, मौर्य साम्राज्य और गुप्त साम्राज्य से सम्बन्धित कई स्थान हैं। भगवान महावीर तथा महात्मा बुद्ध से सम्बन्ध के कारण जैन व बौद्ध मतों में इनका महत्व है। कई पर्यटन और तीर्थ स्थल यहाँ बिखरे हुए हैं।
जेलीफ़िश
जेलीफ़िश या जेली या समुद्री जेली या मेड्युसोज़ोआ, या गिजगिजिया नाइडेरिया संघ का मुक्त-तैराक़ सदस्य है। जेलीफ़िश के कई अलग रूप हैं जो स्काइफ़ोज़ोआ (200 से अधिक प्रजातियां), स्टॉरोज़ोआ (लगभग 50 प्रजातियां), क्यूबोज़ोआ (लगभग 20 प्रजातियां) और हाइड्रोज़ोआ (लगभग 1000-1500 प्रजातियाँ जिसमें जेलीफ़िश और कई अनेक शामिल हैं) सहित विभिन्न नाइडेरियाई वर्गों का प्रतिनिधित्व करती हैं। इन समूहों में जेलीफ़िश को, क्रमशः, स्काइफ़ोमेड्युसे, स्टॉरोमेड्युसे, क्यूबोमेड्युसे और हाइड्रोमेड्युसे भी कहा जाता है। सभी जेलीफ़िश उपसंघ मेड्युसोज़ोआ में सन्निहित हैं। मेड्युसा जेलीफ़िश के लिए एक और शब्द है और इसलिए जीवन-चक्र के वयस्क चरण के लिए विशेष रूप से प्रयुक्त होता है।
जेलीफ़िश हर समुद्र में, सतह से समुद्र की गहराई तक पाए जाते हैं। कुछ हाइड्रोज़ोआई जेलीफ़िश, या हाइड्रोमेड्युसे ताज़ा पानी में भी पाए जाते हैं; मीठे पानी की प्रजातियां व्यास में एक इंच (25 मि.मी.), बेरंग होती हैं और डंक नहीं मारती हैं। ऑरेलिया जैसे कई सुविख्यात जेलीफ़िश, स्काइफ़ोमेड्युसे हैं। ये बड़े, अक्सर रंगीन जेलीफ़िश हैं, जो विश्व भर में सामान्यतः तटीय क्षेत्रों में पाए जाते हैं।
अपने व्यापक अर्थ में, शब्द जेलीफ़िश आम तौर पर संघ टीनोफ़ोरा के सदस्यों को निर्दिष्ट करता है। हालांकि नाइडेरियन जेलीफ़िश से कोई निकट संबंध नहीं है, टीनोफ़ोर मुक्त-तैराक़ प्लैंक्टोनिक मांसभक्षी हैं, जो सामान्यतः पारदर्शी या पारभासी और विश्व के सभी महासागरों के उथले से गहरे भागों में मौजूद होते हैं।
नौफरी गाँव, आगरा प्रखंड (आगरा)
नौफरी आगरा प्रखंड, आगरा, उत्तर प्रदेश स्थित एक गाँव है।
जेलीफ़िश
शेर अयाल जेलीफ़िश सर्वाधिक विख्यात जेलीफ़िश हैं और विवादास्पद तौर पर दुनिया का सबसे लंबा जानवर है।
शब्दावली
चूंकि जेलीफ़िश वास्तव में मछली नहीं हैं, शब्द जेलीफ़िश को मिथ्या नाम के रूप में माना जाता है और अमेरिकी सार्वजनिक मछलीघरों ने इसके बजाय जेली या समुद्री जेली शब्दों के उपयोग को लोकप्रिय बनाया है। कई अन्य जेलीफ़िश को, जो एक सदी से भी ज़्यादा समय से आम प्रचलन में है, उतना ही उपयोगी और सुरम्य मानते हैं और जेली से ज़्यादा इस शब्द को पसंद करते हैं। शब्द जेलीफ़िश का उपयोग कई अलग प्रकार के नाइडेरियन को निरूपित करने के लिए किया जाता है, जिन सबमें छतरी के समान दिखने वाली एक बुनियादी शारीरिक संरचना होती है, जिनमें शामिल हैं स्काइफ़ोजोई, स्टॉरोज़ोई (वृंतीय जेलीफ़िश), हाइड्रोज़ोई और क्युबोज़ोई जीव (बॉक्स जेलीफ़िश)। कुछ पाठ्यपुस्तकें और वेबसाइट स्काइफ़ोजोई को "असली जेलीफ़िश" के रूप में संदर्भित करती हैं।
इसके व्यापक उपयोग में, कुछ वैज्ञानिक जब जेलीफ़िश को संदर्भित कर रहे हों, कभी-कभी संघ टीनोफ़ोरा (कोंब जेली) के सदस्यों को शामिल करते हैं। अन्य वैज्ञानिक जल स्तंभ में कोमल शरीर वाले जंतुओं के साथ, इनका संदर्भ देते समय सबको शामिल करने वाले शब्द "जीलेटिनस ज़ूप्लैंक्टन" का प्रयोग पसंद करते हैं।
जेलीफ़िश के समूह को कभी-कभी ब्लूम या झुंड भी कहा जाता है। "ब्लूम" आम तौर पर छोटे क्षेत्र में एकत्रित होने वाले जेलीफ़िश के बड़े समूह के लिए प्रयुक्त होता है, पर जिनमें समय घटक भी शामिल हो सकता है, जो मौसमी बढ़ोतरी या अपेक्षा से अधिक संख्या में होते हैं। जेलीफ़िश अपने जीवन-चक्र के स्वभावानुसार "प्रस्फुटित" होते हैं, जो धूप और प्लैंकटन की बढ़ोतरी पर प्रायः अपने नितलस्थ पॉलिप द्वारा उत्पादित होते हैं, जिसकी वजह से वे अकस्मात प्रकट होते हैं और अक्सर बड़ी संख्या में, तब भी जब पारिस्थितिकी तंत्र का संतुलन बना हुआ है। "झुंड" का उपयोग एक प्रकार से साथ रहने की सक्रिय क्षमता का संकेत देता है, जैसे कि ऑरेलिया, मून जेली की कुछ प्रजातियां प्रदर्शित करती हैं।
अनेक जेलीफ़िश में उनके जीवन-चक्र का दूसरा भाग होता है, जिसे पॉलिप चरण कहा जाता है। जब एकल निषेचित अंडे से उत्पन्न एक पॉलिप स्टोलोन कहलाने वाले ऊतकों के रेशों द्वारा एक-दूसरे से जुड़े, अनेक पॉलिप गुच्छ में विकसित होते हैं, तो उन्हें "संघजीवी" कहा जाता है। कुछ पॉलिप कभी प्रचुरोद्भवित नहीं होते और उन्हें "निःसंग" उपजाति के रूप में संदर्भित किया जाता है।
शारीरिक रचना
जेलीफ़िश में विशेष पाचन, परासरण-नियंत्रक, केंद्रीय तंत्रिका, श्वसन, या रक्तवाही प्रणालियां नहीं होती हैं। वे आमाशय-वाहिकीय विवर के जठर-त्वचीय अस्तर का उपयोग करते हुए, जहां पोषक तत्वों का अवशोषण होता है, पाचन करते हैं। उन्हें श्वसन प्रणाली की जरूरत नहीं है क्योंकि उनकी त्वचा इतनी पतली होती है कि शरीर विसरण द्वारा ऑक्सीकरण करता है। उनका गति पर सीमित नियंत्रण होता है, लेकिन वे अपने घंटीनुमा शरीर के संकुचन-स्पंदन के माध्यम से द्रवस्थैतिक कंकाल का उपयोग करते हुए संचलन कर सकते हैं; कुछ प्रजातियां सक्रिय रूप से अधिकांश समय तैरती रहती हैं, जबकि अन्य ज़्यादा समय निष्क्रिय रहती हैं। जेलीफ़िश 90% जल से संघटित होते हैं; उनकी छतरी की अधिकांश मात्रा श्लेषीय सामग्री मिसोग्लिया नामक-जेली-से बनी होती है, जो उपकला कोशिकाओं की दो परतों द्वारा घिरी होती है, जो घंटी, या शरीर के छत्र (ऊपरी सतह) और उपछत्र (निचली सतह) को बनाते हैं।
जेलीफ़िश में मस्तिष्क या केंद्रीय तंत्रिका प्रणाली मौजूद नहीं होती, बल्कि बाह्यत्वचा में अवस्थित तंत्रिकाओं का ढीला नेटवर्क रहता है, जिसे "तंत्रिका जाल" कहा जाता है। एक जेलीफ़िश अपने तंत्रिका जाल के माध्यम से अन्य जंतुओं के स्पर्श सहित विभिन्न उद्दीपनों को जानता है, जो फिर जेलीफ़िश के शरीर के घेरे में स्थित रोपैलियल लैपेट के ज़रिए, पूरे तंत्रिका जाल और वर्तुल तंत्रिका वलय के इर्द-गिर्द अन्य तंत्रिका कोशिकाओं को आवेग प्रसरित करता है। कुछ जेलीफ़िश में नेत्रक भी होते हैं: प्रकाश के प्रति संवेदनशील अंग, जो चित्र नहीं बनाते, पर जो प्रकाश का पता लगा सकते हैं और जल की सतह पर धूप के प्रकाश के प्रति प्रतिक्रिया करते हुए, ऊपर और नीचे का निर्धारण कर सकते हैं। ये आम तौर पर वर्णक बिंदु नेत्रक होते हैं, जिनकी कुछ कोशिकाएं (सभी नहीं) रंजित होती हैं।
जेलीफ़िश प्रस्फुटन
शिकार की उपलब्धता और वर्धित तापमान और धूप की प्रतिक्रिया में सागरीय प्रस्फुटन की उपस्थिति आम तौर पर मौसमी होती है। महासागर की धाराओं का झुकाव जेलीफ़िश को बड़े झुंड़ या "प्रस्फुटन" में एकत्रित करने की ओर होता है, जिसमें सैकड़ों या हजारों जेलीफ़िश रहती हैं। समुद्री धाराओं द्वारा कभी-कभी संकेंद्रित होने के अलावा, प्रस्फुटन कुछ सालों में असामान्य रूप से उच्च आबादी का भी परिणाम हो सकता है। प्रस्फुटन निर्माण एक जटिल प्रक्रिया है जो सागर की धाराओं, पोषक तत्वों, तापमान, परभक्षण और ऑक्सीजन सांद्रता पर निर्भर है। जेलीफ़िश अपने प्रतियोगियों की तुलना में कम ऑक्सीजन वाले जल में बेहतर तरीक़े से जीवित रहने में सक्षम होते हैं और इस तरह बिना प्रतिस्पर्धा के प्लवक पर पल सकते हैं। जेलीफ़िश लवणीय जल से भी लाभान्वित हो सकते हैं, चूंकि लवण जल में अधिक आयोडीन होता है, जो पॉलिपों को जेलीफ़िश में बदलने के लिए आवश्यक है। जलवायु परिवर्तन से बढ़ते समुद्री तापमान भी जेलीफ़िश प्रस्फुटन में योगदान दे सकते हैं, क्योंकि जेलीफ़िश की कई प्रजातियां गर्म पानी में बेहतर रूप से जीवित रहने में सक्षम हैं। जेलीफ़िश काफ़ी बड़े प्रस्फुटनों में रहने की संभावना है और प्रत्येक में यह 100, 000 तक पहुंच सकता है।
लोगों की स्मृति में "छाप" के अलावा, समय के साथ वैश्विक जेलीफ़िश आबादी में परिवर्तन के बारे में बहुत कम डेटा उपलब्ध है। वैज्ञानिकों के पास ऐतिहासिक या वर्तमान जेलीफ़िश आबादी का बहुत कम परिमाणात्मक डेटा उपलब्ध है। जेलीफ़िश आबादियों के बारे में हाल ही की अटकलें "विगत" डेटा पर आधारित हैं।
कुछ जेलीफ़िश आबादियां, जिन्होंने पिछले कुछ दशकों में स्पष्ट वृद्धि दर्शायी है, अन्य प्राकृतिक वास से आने वाले "आक्रामक" प्रजाति के हैं: उदाहरण में शामिल हैं काला सागर और कैस्पियन सागर, बाल्टिक सागर, मिस्र और इज़राइल के पूर्वी भूमध्य समुद्र तट और मैक्सिको की खाड़ी का अमेरिकी तट. आक्रामक प्रजाति की आबादी तेजी से विस्तारित हो सकती हैं क्योंकि उनके विकास को रोकने के लिए अक्सर नए आवास में कोई प्राकृतिक शिकारी मौजूद नहीं रहते हैं। ज़रूरी नहीं कि ऐसे प्रस्फुटन अधिक मछलीमारी या अन्य पर्यावरणीय समस्याओं को प्रतिबिंबित करें।
वर्धित पोषक तत्व, जिसका श्रेय कृषि बहाव को दिया जाता है, जेलीफ़िश के प्रचुरोद्भवन के पूर्ववृत्त के रूप में भी उद्धृत किए गए हैं। अलबामा के डॉफ़िन द्वीप सागरीय प्रयोगशाला के मॉन्टी ग्राहम कहते हैं कि "पारिस्थितिकी प्रणालियां, जिनमें पोषक तत्वों का उच्च स्तर रहा है।.. सूक्ष्म जीवों के लिए पोषण प्रदान करती हैं, जिनसे जेलीफ़िश आहार ग्रहण करते हैं। पानी जहां स्वास्थ्यप्रदपोषण हो, अक्सर कम ऑक्सीजन स्तर में परिणत होता है, जिससे जेलीफ़िश पर अनुग्रह होता है चूंकि वे मछली की तुलना में कम ऑक्सीजनयुक्त जल बर्दाश्त कर सकते हैं। यह तथ्य कि जेलीफ़िश बढ़ रहे हैं इस बात का संकेत है कि पारिस्थितिकी तंत्र में कुछ घटित हो रहा है।"
नामीबिया के समुद्री तट से दूर सागरीय जीवन के नमूने द्वारा पता चलता है कि पिछले कुछ दशकों में इस क्षेत्र में भारी मछलीमारी के फलस्वरूप, जेलीफ़िश जैव मात्रा मछली से आगे निकल गई है।
जेलीफ़िश द्वारा गंभीरता से प्रभावित क्षेत्रों में शामिल हैं उत्तरी मेक्सिको खाड़ी, जिसके बारे में ग्राहम कहते हैं "मून जेलियों ने एक प्रकार का श्लेषीय जाल गठित किया है जो खाड़ी के एक छोर से दूसरे छोर तक फैला है।"
हानिकारक प्रभाव
जेलीफ़िश प्रस्फुटन मानव जाति के लिए समस्याएं पैदा करता है। सबसे स्पष्ट मानव डंक (कभी-कभी घातक) हैं और समुद्र तटों पर पर्यटन में गिरावट आती है।
अन्य गंभीर लक्षण हैं मछलियों के जाल को नष्ट करना, विषाक्तता या पकड़ी गई मछलियों को कुचलना, मछली के अंडे और छोटी मछलियों की खपत.
अवरोध भी कई समस्याओं को पैदा करता है जिसमें शामिल है परमाणु बिजली संयंत्र और विलवणीकरण संयंत्रों को बंद करना, साथ ही जहाजों के इंजनों में बाधा और सबसे बड़ी प्रजाति नोमुरा जेलीफ़िश द्वारा नावों को उलटाना.
जीवन चक्र
अनेक जेलीफ़िश अपने जीवन चक्र के दौरान दो अलग जीवन इतिहास चरणों (शरीर रूपों) से गुज़रते हैं। पहला पॉलीपीड चरण है, जब जंतु पोषक स्पर्शकों के साथ एक छोटे डंठल का आकार ग्रहण करता है; यह पॉलिप स्थानबद्ध हो सकता है, जो बेड़ों या नाव के तल जैसी निचली सतह या इसी तरह के अधःस्तर पर जीता है, या वह मुक्त-तैरता हुआ या मुक्त-जीवी प्लवक के छोटे टुकड़ों या विरले ही, मछली या अन्य अकशेरुकी जीवों से जुड़ा होता है। आम तौर पर पॉलिप में एंथोज़ोआई (समुद्रफूल और प्रवाल) और साथ ही संघ नाइडेरिया के निकट संबंधी लघु पॉलिपों के समान ऊर्ध्वमुखी स्पर्शकों से घिरा मुख होता है। पॉलिप एकाकी या संघजीवी हो सकते हैं और कुछ विभिन्न तरीक़ों से अलैंगिक तौर पर, अनेक पॉलिप उत्पन्न करते हुए प्रस्फुटित होते हैं। कई बहुत छोटे होते हैं, जिन्हें मिलीमीटरों में मापा जाता है।
दूसरे चरण में, छोटे पॉलिप अलैंगिक तौर पर जेलीफ़िश उत्पन्न करते हैं, जिनमें से प्रत्येक मेड्यूसा के रूप में जाना जाता है। छोटे जेलीफ़िश (आम तौर पर आर-पार केवल एक या दो मिलीमीटर) पॉलिप से दूर तैर कर जाते हैं और फिर प्लवक पर बढ़ते और पोषित होते हैं। मेड्यूसा में त्रिज्यीय सममिक, छतरी के आकार का शरीर होता है जो घंटी कहलाता है, जो सामान्यतः शिकार पकड़ने वाले घंटी के किनारे के छोटे उभार जैसे-सीमावर्ती स्पर्शकों से युक्त होता है। जेलीफ़िश की कुछ प्रजातियों के जीवन चक्र में पॉलिप भाग नहीं होता है, लेकिन वे जेलीफ़िश से निषेचित अंडों के सीधे विकास के माध्यम से जेलीफ़िश की अगली पीढ़ी में जाते हैं।
जेलीफ़िश एकलिंगाश्रयी हैं, अर्थात् वे आम तौर पर नर या मादा हैं (कभी कभी उभयलिंगी नमूने पाए जाते हैं)। ज़्यादातर मामलों में, दोनों आस-पास के पानी में शुक्राणु और अंडे जारी करते हैं, जहां (असुरक्षित) अंडे निषेचित होते हैं और नए जीव में परिपक्व होते हैं। कुछ प्रजातियों में, शुक्राणु मादा के मुंह में तैर कर मादा के शरीर के भीतर अंडे निषेचित करते हैं जहां वे विकास के प्रारंभिक दौर में मौजूद रहते हैं। मून जेली में, अंडे मौखिक बाहों के गड्ढ़ों में बसते हैं, जो विकासशील प्लैनुला लार्वा के लिए एक अस्थायी बच्चों का कक्ष बनता है।
निषेचन और प्रारंभिक विकास के बाद, प्लैनुला नामक कीटडिंभ रूप विकसित होता है। प्लैनुला रोमकों से घिरा छोटा लार्वा है। यह ठोस सतह पर जम जाता है और पॉलिप के रूप में विकसित होता है। पॉलिप एक प्याले के आकार का होता है जिसका एक मुख स्पर्शकों से घिरा होता है, जो छोटे समुद्रफूल के समान दिखाई देता है। वृद्धि अंतराल के बाद, पॉलिप प्रस्फुटित द्वारा अलैंगिक रूप से प्रजनन शुरू करता है और स्काइफ़ोज़ोआ में यह खंडित पॉलिप, या स्काइफ़िस्टोमा कहलाता है। प्रस्फुटन द्वारा नए स्काइफ़िस्टोमे उत्पन्न हो सकते हैं या ईफ़ाइरा नामक नई अपरिपक्व जेलियों का गठन हो सकता है। कुछ जेलीफ़िश की प्रजातियां मेड्यूसा स्तर से सीधे प्रस्फुटन द्वारा नए मेड्यूसा उत्पन्न कर सकते हैं। प्रस्फुटन स्थल प्रजातियों के अनुसार भिन्न होते है; स्पर्शक बल्बों से लेकर, मैनुब्रियम (मुंह के ऊपर), या हाइड्रोमेड्यूसे के यौनग्रंथियां. हाइड्रोमेड्यूसे की कुछ प्रजातियां विखंडन द्वारा (दो अर्ध भागों में विभजित होकर) प्रजनन करती हैं।
जेलीफ़िश की जीवनावधि आम तौर पर कुछ घंटों से लेकर (कुछ बहुत ही छोटे हाइड्रोमेड्यूसे के मामले में) कई महीनों के बीच होती है। जीवन-अवधि और अधिकतम आकार प्रजातियों के अनुसार भिन्न होता है। एक असामान्य प्रजाति के 30 वर्षों के लंबे समय तक रहने की सूचना है। एक अन्य प्रजाति टी. न्यूट्रिक्युला के रूप में टुरिटोप्सिस डोहर्नी प्रभावी तौर पर अमर हो सकता है, जिसका कारण मेड्यूसा और पॉलिप के बीच अंतरित होने की क्षमता और तद्द्वारा मृत्यु से बचना है। सबसे बड़े तटीय जेलीफ़िश 2 से 6 महीने तक जीवित रहते हैं, जिस दौरान वे एक या दो मिलीमीटर से बढ़कर व्यास में कई सेंटीमीटर हो जाते हैं। वे लगातार खाते रहते हैं और काफी तेजी से वयस्क आकार को प्राप्त करते हैं। वयस्क आकार तक पहुंचने के बाद, पर्याप्त भोजन हो तो जेलीफ़िश हर दिन अंडे देते हैं। अनेक प्रजातियों में, अंडजनन प्रकाश द्वारा नियंत्रित होता है, अतः संपूर्ण आबादी दिन के एक ही समय अंडे देती है, जो अक्सर सुबह या शाम को होता है।
रसोई में उपयोग
जेलीफ़िश मास्टर द्वारा संपन्न पारंपरिक प्रसंस्करण विधियों में 20 से 40 दिन का बहु-चरण प्रक्रिया शामिल है, जिसमें जननग्रंथियां और श्लेष्मिक झिल्लियों को निकालने के बाद, छतरी और मौखिक बाहों को नमक और फिटकरी के मिश्रण से संसाधित, तथा संपीड़ित किया जाता है। प्रसंस्करण तरलता, दुर्गंध और विकृत करने वाले सूक्ष्मजीवों को कम कर देता है और जेलीफ़िश को "कुरकुरा और खस्ता गठन" उत्पन्न करते हुए शुष्क और अम्लीय बनाता है। इस तरीक़े से तैयार जेलीफ़िश अपने मूल वजन का 7-10% बनाए रखता है और प्रसंस्करित उत्पाद में लगभग 94% जल और 6% प्रोटीन होता है। ताज़ा संसाधित जेलीफ़िश में सफेद, मलाईदार रंग होता है जो लंबे समय तक भंडारण के दौरान पीले या भूरे रंग में बदल जाता है।
चीन में, संसाधित जेलीफ़िश को रात भर पानी में भिगो कर विलवणीकृत किया जाता है और पका कर या कच्चा खाया जाता है। व्यंजन को अक्सर काट कर तेल, सोया सॉस, सिरका और चीनी से तैयार किया जाता है, या सब्जियों के साथ सलाद के रूप में परोसा जाता है। जापान में, नमक लगाए गए जेलीफ़िश को धोया, पट्टियों में कटा और सिरका के साथ एक क्षुधावर्धक के रूप में परोसा जाता है। विलवणीकृत, खाने के लिए तैयार उत्पाद भी उपलब्ध हैं।
मत्स्य-उद्योग द्वारा एशिया को निर्यात करने के लिए, संयुक्त राष्ट्र अमेरिका के दक्षिण अटलांटिक तट के पास और मेक्सिको खाड़ी में अमेरिकी कैननबॉल जेलीफ़िश, स्टोमोलोफ़स मिलीग्रिस को पकड़ना शुरू किया गया है।
जैव-प्रौद्योगिकी में
1961 में, प्रिंसटन विश्वविद्यालय के ओसामू शिमोमूरा, जब जेलीफ़िश की इस प्रजाति द्वारा जैवप्रदीप्ति के कारक फ़ोटोप्रोटीन पर अध्ययन कर रहे थे, तब उन्होंने बड़े और प्रचुर हाइड्रोमेड्यूसा इक्वोरिया विक्टोरिया से हरा प्रतिदीप्त प्रोटीन (GFP) और इक्वोरिन नामक एक अन्य जैवप्रदीप्त प्रोटीन को निकाला. तीन दशक बाद, डगलस प्राशर, वुड्स होल समुद्र-विज्ञान संस्थान के एक पश्च-डॉक्टरेट वैज्ञानिक ने GFP के लिए अनुक्रम निर्धारण और जीन क्लोन किया। शीघ्र ही कोलंबिया विश्वविद्यालय के मार्टिन चैल्फ़ी ने पता लगाया कि कैसे GFP को अन्य कोशिकाओं या अंगों में जीन के फ्लोरोसेंट मार्कर के रूप में सम्मिलित किया जा सकता है। कैलिफोर्निया विश्वविद्यालय, सैन डिएगो के रोजर सियन ने बाद में GFP का रासायनिक तौर पर जोड़-तोड़ किया ताकि मार्कर के रूप में इस्तेमाल करने के लिए अन्य प्रतिदीप्ति रंग हासिल कर सकें. 2008 में, शिमोमुरा, चैल्फ़ी और सियन ने GFP पर अपने काम के लिए रसायन शास्त्र में नोबेल पुरस्कार जीता।
मानव निर्मित GFP का अब सामान्यतः प्रदीप्त टैग यह दर्शाने के लिए प्रयोग किया जाता है कि कौन-सी कोशिकाएं या ऊतक विशिष्ट जीनों को व्यक्त करते हैं। आनुवंशिक इंजीनियरिंग तकनीक पसंदीदा जीन का GFP जीन के साथ संयोजन करता है। बाद में संयोजित DNA को कोशिका वंशक्रम या (IVF तकनीक के माध्यम से) जीन को वहन करने वाले पूरे जंतु को उत्पादित करने के लिए कोशिका में डाल दिया जाता है। कोशिका या जानवर में, कृत्रिम जीन सामान्य जीन के समान उन्हीं ऊतकों में और उसी समय पर जनित होता है। लेकिन सामान्य प्रोटीन बनाने के बजाय, जीन GFP बनाता है। इसके बाद जानवर पर प्रकाश चमकाते हुए और प्रदीप्ति का अवलोकन करते हुए यह पता लगाया जा सकता है कि कौन से ऊतक उस प्रोटीन को व्यक्त कर सकते हैं - या विकास के किस चरण पर. प्रतिदीप्ति यह दर्शाता है कि जीन कहां पर व्यक्त होता है।
जेलीफ़िश को उनके कोलाजेन के लिए भी पकड़ा जाता है, जिसका आमवाती गठिया के उपचार सहित विभिन्न प्रकार के अनुप्रयोगों के लिए इस्तेमाल किया जा सकता है।
क़ैद में
कई देशों में जेलीफ़िश को मछलीघरों में प्रदर्शित किया जाता है। अक्सर टंकी की पृष्ठभूमि नीली होती है और जानवर तथा पृष्ठभूमि के बीच वैषम्य को बढ़ाते हुए, जानवरों को पार्श्विक प्रकाश से प्रदीप्त किया जाता है। प्राकृतिक परिस्थितियों में, कई जेली इतने पारदर्शी होते हैं कि वे लगभग अदृश्य रहते हैं।
जेलीफ़िश बंद स्थानों के प्रति अनुकूलित नहीं हैं। वे एक जगह से दूसरी जगह परिवहन के लिए बहाव पर निर्भर रहते हैं। पेशेवर प्रदर्शनों में सुस्पष्ट जल प्रवाह की सुविधा होती है, आम तौर पर गोल टंकियों में, ताकि नमूनों को कोनों में फंसने से रोका जा सके। मॉन्टेरे बे अक्वेरियम इस उद्देश्य के लिए क्रेइसेल ("घूमने वाला लट्टू" के लिए जर्मन शब्द) का उपयोग करता है। जेलीफ़िश घरेलू अक्वेरियम में एक लोकप्रिय प्रवृत्ति बनता जा रहा है। अब जेलीफ़िश अक्वेरियम और जीवित जेलीफ़िश ऑनलाइन खरीदना संभव है। व्यक्तिगत उपयोग के लिए जेलीफ़िश अक्वेरियम जोड़ना भी संभव है।
मानवों के लिए विषाक्तता
सभी जेलीफ़िश निमैटोसिस्ट का उपयोग करते हुए, जिसे निडोसिस्ट भी कहा जाता है, अपने शिकार पर डंक मारते हैं, जोकि नाइडोसाइट कहलाने वाली विशिष्ट कोशिकाओं में स्थित डंक वाली संरचना है, जो सभी नाइडेरिया का लक्षण है। जेलीफ़िश के स्पर्शकों के साथ संपर्क, लाखों निमैटोसिस्ट द्वारा त्वचा को वेधने और विष इंजेक्ट करने को प्रेरित कर सकता है, तथापि केवल कुछ जेलीफ़िश प्रजातियों का डंक मानवों में प्रतिकूल प्रतिक्रिया उत्पन्न करता है। जब एक निमैटोसिस्ट शिकारी या शिकार के संपर्क से प्रेरित होता है, तो उसमें तेज़ी से 2,000 lbs/वर्ग इंच तक दबाव बनाता है जब तक कि वह फट नहीं जाता. निमैटोसिस्ट के अंदर एक लांस शिकार की त्वचा को भेदता है और शिकार के अंदर ज़हर बहने लगता है। जेलीफ़िश को छूना या उसके द्वारा छुआ जाना बहुत ही असहज हो सकता है, कभी-कभी जिसके लिए चिकित्सा सहायता की आवश्यकता होती है; डंक का प्रभाव, बिना कोई प्रभाव से लेकर अत्यधिक दर्द और मौत तक हो सकता है। जेलीफ़िश डंक के प्रति प्रतिक्रिया की व्यापक विभिन्नता के कारण, अनावृत त्वचा से जेलीफ़िश के संपर्क में न आने में ही बुद्धिमानी है। यहां तक कि समुद्रतटीय और मरने वाला जेलीफ़िश भी छुए जाने पर डंक मार सकता है।
स्काइफ़ोज़ोआई जेलीफ़िश डंक अक्सर असुविधाजनक होते है, हालांकि आम तौर पर ये घातक नहीं है, लेकिन विख्यात और विशेष रूप से विषाक्त इरुकांड्जी जैसे वर्ग क्युबोज़ोआ की कुछ प्रजातियां, या बॉक्स जेलीफ़िश घातक हो सकते हैं। डंक की वजह से तीव्रग्राहिता हो सकती है, जो मौत का कारण बन सकती है। इसलिए, पीड़ितों को तत्काल पानी से बाहर हो जाना चाहिए। चिकित्सा देखरेख में विषरोधी ख़ुराक भी शामिल है।
गैर पेचीदा जेलीफ़िश डंक के लिए प्राथमिक सहायता के तीन लक्ष्य हैं बचाव दल का चोट से संरक्षण, निमैटोसिस्ट को निष्क्रिय करना और रोगी से जुड़े स्पर्शकों को हटाना. बचाव-दल को अवरोधी वस्त्र पहनना चाहिए, जैसे कि पैंटी हूस, गीले सूट या पूरे शरीर के लिए डंक-अभेद्य सूट. निमैटोसिस्ट या डंक कोशिकाओं को निष्क्रिय करने से और विष अंतर्वेशन से बचाव होता है। सिरका (3 से 10% जलकृत एसिटिक अम्ल) से बॉक्स जेलीफ़िश डंक में मदद मिलती है, लेकिन पुर्तगाली योद्धा डंकों से नहीं। आंखों पर या उसके आस-पास के डंक के लिए, एक तौलिये को सिरका में भिगोएं और आंखों के आस-पास थपका लगाएं, लेकिन आंखों से बचें. यदि सिरका अनुपलब्ध हो, तो नमक का पानी भी उपयोग में लाया जा सकता है। यदि नमकीन पानी में डंक लगा हो तो ताज़ा पानी का इस्तेमाल ना करें, क्योंकि तानात्मक परिवर्तन अतिरिक्त विष छोड़ सकता है। घाव को रगड़ने या अल्कोहॉल, स्पिरिट, अमोनिया या मूत्र के उपयोग से बचें जो विष छोड़ने को प्रोत्साहित करते हैं।
जगह से जेली, स्पर्शक और नमी साफ़ करने से, निमैटोसिस्ट उत्तेजना और भी कम हो जाती है। प्रभावित त्वचा को चाकू की धार, उस्तरा या क्रेडिट कार्ड से शेव करने से बाक़ी निमैटोसिस्ट भी हट सकते हैं।
प्राथमिक चिकित्सा-सहायता के अलावा, डाइफ़िनहाइड्रमाइन (बेनड्रिल) जैसे हिस्टामिनरोधी त्वचा की जलन (प्रुरिटस) को नियंत्रित कर सकते हैं। त्वचा में विष को दूर करने के लिए, डंक पर पाक सोडा और पानी का लेप लगाएं और कपड़े से ढकें. यदि संभव हो, हर 15-20 मिनट पर लेप दुबारा लगाएं. इनमें से किसी एक की उपलब्धि तक बर्फ ज़हर को फैलने से रोक सकता है।
मीडिया में जेलीफ़िश
जेलीफ़िश के बारे में नई खोजें और समुद्री सौंदर्य और सुकुमारता के प्रतीक के रूप में उनकी लोकप्रियता "जेलीफ़िश इनवेशन" जैसे टेलीविज़न कार्यक्रमों में प्रतिबिंबित होता है, जोकि नेशनल जियोग्राफ़िक चैनल के वृत्त-चित्र श्रृंखला एक्सप्लोरर का एक अंक है,  जिसमें वैज्ञानिकों द्वारा ऑस्ट्रेलिया, हवाई और जापान में आयोजित अनुसंधान शामिल हैं।
फ़ाइंडिंग नीमो
एक मज़ेदार बच्चों की फ़िल्म (फ़ाइंडिंग नीमो) जेलीफ़िश क्षेत्र के माध्यम से तैराक़ी के लगभग घातक प्रभाव को दर्शाता है।
क्रमबद्ध वर्गिकी वर्गीकरण
नाइडेरिया के अंतर्गत क्रमबद्ध वर्गिकी वर्गीकरण, सभी जीवों के समान, हमेशा से ही प्रवाहमय रहा है। कई वैज्ञानिक जो इन समूहों के बीच संबंधों पर काम करते हैं उन्हें वर्ग निर्दिष्ट करने के प्रति अनिच्छुक रहे हैं, हालांकि उनके असीम वर्गों का लिहाज न करते हुए, विभिन्न समूहों पर आम सहमति मौजूद है। यहां एक योजना प्रस्तुत है, जिनमें कई विशेषज्ञ स्रोतों से प्राप्त, मेड्युसे (जेलीफ़िश) उत्पन्न करने वाले सभी समूह शामिल हैं:
संघ नाइडेरिया टाइकोगैस्ट्रीडे, रोपालोनिमटाइडे
बाहरी कड़ियाँ
तस्वीरें:
पोखरी-उ०म०५, यमकेश्वर तहसील
पोखरी-उ०म०५, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कोलीवाडा
कोलिवाड़ा राजस्थान के पाली जिले के सुमेरपुर तहसील का एक गाँव हैं। गाव की आबादी 2001 की जनगणना में 2700 थी।
विद्यालय
इस गाँव में तीन आंगनबाडी केन्द्र, तीन सरकारी व तीन निजी विद्यालय है। इस गाँव का मुख्य विद्यालय राजकीय माध्यमिक विद्यालय है। इस विद्यालय की स्थापना सन 1956 में हुई थी। इस गाँव में दो निजी महाविद्यालय भी है। योग केंद्र भी स्थापित है आर्ट के लिए प्रसिद्ध है सुथार वर्ग इसमें अग्रणी माने जाते है देश विदेश में ख्याति अर्जित है
अस्पताल
इस गाँव में एक सरकारी अस्पताल है पशु अस्पताल भी है। और सुमेरपुर का सबसे बड़ा हॉस्पीटल भगवान महावीर हॉस्पीटल कोलीवाड़ा से मात्र 3कि.मी. दूर हैं।
यातायात
इस गाँव में यातायात के लिये टेंपो और टाटा मैजिक है। यहाँ के लोगो के आवागमन के लिए ज्यादातर मोटर साईकिल एवम स्कूटी मोपेड का उपयोग करते है
पुजारी (1946 फ़िल्म)
पुजारी 1946 में बनी हिन्दी भाषा की फिल्म है।
गोविंददेवजी का मंदिर
जयपुुुर शहर जो राजा जयसिंह के द्वारा बसाया गया था ।
राजा जयसिंह के द्वारा जयपुर में कई इमातरतो का निर्माण कराया गया । जिस में सिटी पैलेस जंतर मंतर आदि समिलित है । सिटी पैलेस जो कि राज घराना का राज भवन भी था। सिटी पैलेस के सामने ही गोविन्द देव जी का मंदिर बना हुआ है कहा जाता है कि राजा अपनी निंद्रा पूरी होने के बाद प्रातः उठकर भगवान श्री गोविंद देव जी के दर्शन किया करते थे ।
पसुरपाडु (कर्नूलु)
पसुरपाडु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।